Μονλυσόν

Το **Μονλυσόν** () είναι κοινότητα στην κεντρική Γαλλία, στον νομό Αλλιέ, στην περιοχή Ωβέρνη-Ρον-Αλπ. Είναι υπονομαρχία και η μεγαλύτερη κοινότητα στον νομό, αν και πρωτεύουσα είναι η μικρότερη πόλη Μουλέν. Κατά την τελευταία απογραφή του 2017, ο πληθυσμός ανέρχονταν σε 35.653 κατοίκους και η ευρύτερη αστική περιοχή έχει 78.314 κατοίκους (2015).

Η κοινότητα βρίσκεται στην ιστορική επαρχία Μπουρμπονναί και ήταν τμήμα του μεσαιωνικού δουκάτου της Βουρβόνης.

Οι κάτοικοι αποκαλούνται Μονλυσοναί (ζ).

## Γεωγραφικά στοιχεία
[αριστερά|μικρογραφία|250x250εσ|Σπίτια στις όχθες του [Σερ (ποταμός)|Σερ]]
αριστερά|μικρογραφία|250x250εσ|Το κανάλι του Μπερί
[αριστερά|μικρογραφία|320x320εσ|Χάρτης του νομού [Αλλιέ (νομός)|Αλλιέ, το Μονλυσόν στα δυτικά]]
Η πόλη Μονλυσόν βρίσκεται στα δυτικά του νομού Αλλιέ στα βορειοδυτικά της περιοχής Ωβέρνη-Ρον-Αλπ. Με το Βισύ, αποτελούν τις δύο υπονομαρχίες του νομού. Έχει πληθυσμό 35.653 κατοίκους (2017) και είναι το κέντρο της ευρύτερης περιοχής που συγκεντρώνει 78.314 κατοίκους (2015). Ιστορικά, ανήκει στην επαρχία Μπουρμπονναί.

Η πόλη βρίσκεται στα βόρεια της Κεντρικής οροσειράς (Μασίφ Σαντράλ) και είναι χτισμένη στις όχθες του ποταμού Σερ σε μέσο υψόμετρο 280 περίπου μέτρων. Το δεύτερο υδάτινο ρεύμα είναι το κανάλι του Μπερί. 

Η απόστασή της από το Παρίσι είναι 280 χιλιόμετρα σε ευθεία γραμμή, από το Μουλέν, την πρωτεύουσα του νομού, 61 χλμ. οδικώς  και από τη Λυών 184 χιλιόμετρα.

Η έκτασή της είναι 20,67 τετραγωνικά χιλιόμετρα.
### Το κανάλι του Μπερί
Το κανάλι του Μπερί ξεκινάει από το εμπορικό κέντρο της πόλης και ακολουθεί τον ποταμό Σερ σε βόρεια κατεύθυνση. Κατασκευάστηκε μεταξύ του 1808 και του 1840 και χρησίμευε στη μεταφορά άνθρακα και σιδήρου επειδή ο ποταμός Σερ δεν ήταν πλωτός, συμβάλλοντας σημαντικά στην οικονομική ανάπτυξη του Μονλυσόν κατά τον 19ο αιώνα. 

Το κανάλι καλύφθηκε μετά από την ανάπτυξη του εμπορικού κέντρου και είναι ορατό μόνο για περίπου ένα χιλιόμετρο, στα βόρεια της πόλης, στην περιοχή της βιομηχανικής ζώνης. 

Από τον Ιούλιο του 2014, δημιουργήθηκε ένας «πράσινος δρόμος» περίπου 20 χιλιομέτρων στις όχθες του νότιου κλάδου του καναλιού και φθάνει από το Μονλυσόν έως το Βαλλόν-αν-Συλί. 

## Τοπωνυμία και γλώσσα
Η πρώτη αναφορά στην πόλη χρονολογείται από τον 8ο αιώνα στη λατινοποιημένη μορφή Monslucii. Στη συνέχεια, αναφέρεται στον 14ο αιώνα ως Monluzcon, στη συνέχεια Montluzon, Monlicon, και με μικρές παραλλαγές Moluçona. 

Στην περιοχή του Μονλυσόν η παραδοσιακή γλώσσα ήταν η οξιτανική. Στα οξιτανικά η πόλη αναφέρεται ως *Monlesú.*

## Οικονομία
αριστερά|μικρογραφία|250x250εσ|Μεσαιωνικά σπίτια στο ιστορικό κέντρο του Μονλυσόν
Τον 19ο αιώνα, η πόλη γνώρισε μεγάλη ακμή από την εκμετάλλευση του άνθρακα και το άνοιγμα του καναλιού του Μπερί. Η βιομηχανία αναπτύχθηκε στους τομείς των εξοπλισμών και της μεταλλουργίας μέχρι τον Α΄ Παγκόσμιο Πόλεμο.

Με την εξάντληση των ανθρακωρυχείων, η πόλη έπρεπε να μετατρέψει τις παραδοσιακές της βιομηχανίες (υψικαμίνους, υαλουργεία) για να στηρίξει την ανάπτυξή της και στράφηκε στη χημική βιομηχανία, τα ελαστικά (εργοστάσιο Dunlop) και τα ηλεκτρονικά (Sagem). Πιο πρόσφατα, το Μονλυσόν έχει αναπτύξει έναν προηγμένο τεχνολογικό πόλο στην τεχνόπολη Loue.

Το Μονλυσόν είναι η έδρα του εμπορικού και βιομηχανικού χώρου Montlucon-Gannat Portes d'Auvergne, το οποίο διαχειρίζεται το αεροδρόμιο του Μονλυσόν Γκερέ, που βρίσκεται στο γειτονικό Λεπώ.

## Αξιοθέατα
[μικρογραφία|250x250εσ|Το κάστρο των [Δουκάτο της Βουρβόνης|δουκών της Βουρβόνης]]
Η άνω πόλη, στη δεξιά όχθη του Σερ, αποτελείται από απότομα, γραφικά στενά δρομάκια και διατηρεί αρκετά κτίρια του 15ου και 16ου αιώνα. Η κάτω πόλη, που τη διασχίζει ο ποταμός Σερ, είναι η βιομηχανική ζώνη.

Η εκκλησία της Νοτρ-Νταμ χρονολογείται από τον 14ο αιώνα, η εκκλησία του Αγίου Πέτρου από τον 12ο αιώνα. Το δημαρχείο με τη βιβλιοθήκη, στεγάζονται σε ένα παλιό μοναστήρι Ουρσουλίνων και δύο άλλα μοναστήρια χρησιμοποιούνται επίσης ως κολέγιο και νοσοκομείο.

Στην πόλη δεσπόζει το κάστρο του Μονλυσόν, κάστρο των δουκών της Βουρβόνης, έμβλημα της πόλης, χρονολογείται από τον 13ο και 14ο αιώνα.

Το πάρκο της Λουβιέρ και η βίλα του που στεγάζει μουσείο. 

Μια φεουδαλική κατοικία του 15ου αιώνα, το κάστρο του Μπιέν-Ασίζ, όπου παρουσιάζονται εκθέσεις ζωγραφικής. 

Η στοά Ντουαγιενέ. 
25. Montluçon 25 décembre sous la neige.JPG|Το πάρκο και η βίλα του Λουβιέρ
Montluçon gare 2.jpg|Ο σιδηροδρομικός σταθμός
Montluçon passage du Doyenné 1.jpg|Η στοά Ντουαγιενέ
Passage du doyenné à Montluçon en juillet 2014 - 1.jpg|Άποψη πλατείας
Montluçon église Notre Dame (1).jpg|Η εκκλησία Νοτρ-Νταμ
Château de Bien-Assis de Montluçon en juillet 20114 - 2.jpg|Η φεουδαλική κατοικία Μπιέν Ασί


## Παραπομπές


## Εξωτερικοί σύνδεσμοι
* Η επίσημη ιστοσελίδα του Δημαρχείου (επιλογή γλώσσας)
* Η ιστοσελίδα του Γραφείου Τουρισμού (επιλογή γλώσσας)

Κατηγορία:Πόλεις της Γαλλίας
Κατηγορία:Πόλεις της Ωβέρνης